Hiorts kontakter ved hoffet hjalp ham godt på vei med karrieren. I en periode var han bosatt i Vordingborg, senere i København. I 1661 ble han utnevnt til stiftsskriver over Sjællands stift, i 1669 til generaltollforvalter over det nordenfjeldske Norge, og overgikk til landkommisær da overtollinspektørembedet ble avskaffet i 1680. I 1690 avanserte han til justisråd. Samme år fikk han skjøte på Stend, og mottok kongelig konfirmasjon herpå to år senere, samtidig med at han ble tatt opp i adelsstanden.